Kaip aš susipažinau su jūsų mama
„Kaip aš susipažinau su jūsų mama“ (angl. How I Met Your Mother) – amerikiečių situacijų komedijos žanro televizijos serialas, originaliai rodytas nuo 2005 m. rugsėjo 19 d. iki 2014 m. kovo 31 d. kanalu CBS. Serialo autoriai – Carter Bays ir Craig Thomas. Serialas susilaukė įvairios kritikos. Kai kurie tiesiog sako, kad aktoriai netikusiai atlieka savo vaidmenis, nepakankamai išreiškia veikėjus ir personažai nėra pakankamai realistiški. Serialo pasakotojas yra Tedas Mosbis (Ted Mosby), jis savo sūnui ir dukteriai pasakoja apie savo pažintį su jų mama. Pirmosios serijos prasidėdavo vaizdu, kuriame abu vaikai sėdi ant sofos ir klausosi, kaip jų tėvas pasakoja apie susitikimą su būsima žmona, jų mama, bet vėliau epizodai su vaikais buvo rodomi vis rečiau.